Rannsóknargögnum 
var safnað frá
vori fram á sumar árið 2017. 
Alls voru tekin sjö viðtöl.
Fjögur viðtöl voru tekin í Samskiptamiðstöð 
heyrnarlausra og heyrnarskertra (SHH)
og tvö viðtöl voru tekin upp í gegnum skype þar 
sem einn þátttakandi býr í Danmörk og annar í Noregi.
Eitt viðtal var tekið 
í stofunni heima hjá mér.
Val á viðmælendum í þessa rannsókn afmarkaðist 
fyrst og fremst við fólk sem notar íslenskt táknmál.
Þetta eru einstaklingar sem ólust upp í 
táknmálsumhverfi og fóru í skóla fyrir döff.
Þeir eru einnig félags-
menn í félagi heyrnarlausra.
Þeir hafa reynslu af því að 
vera í stjórn döff félagsins
og vera þar í samvinnu við erlend 
döff samtök um ýmis baráttumál döff,
til dæmis baráttu um almenn 
réttindi og málaréttindi.
Þetta er samvinna við samtök 
eins og Norðurlandaráð,
Evrópusamband döff (EUD) 
og Alheimssamtök döff (WFD).
Í þessum samtökum hafa þeir unnið að 
sameiginlegum markmiðum eins og
viðurkenningu táknmáls í 
lögum hjá ríkistjórnum.
Einstaklingsviðtöl eins og 
þau sem tekin eru í þessari 
rannsókn geta veitt innsýn í 
huglæga upplifun viðmælenda.
Mikilvægt er að rann-
sakandi gæti hlutleysis
í spurningum og úrvinnslu 
gagnanna til að skoðanir hans
hafi ekki áhrif á svör viðmælenda 
eða niðurstöður rannsóknar.
Táknmál á ekki ritmál.
Þess vegna hentar vel 
að nota eigindlegar
rannsóknaraðferðir eins og 
viðtöl, þátttökuathuganir og
fundi í gegnum upptökur til 
að safna upplýsingum.